title: 2008/72/Евратом: Решение на Комисията от 22 ноември 2007 година за сключване на Споразумение под формата на размяна на писма между Европейската общност за атомна енергия (Евратом) и Конфедерация Швейцария (Швейцария) относно прилагането на Споразумението ITER, Споразумението относно привилегиите и имунитетите на ITER и Споразумението за широкообхватен подход по отношение на територията на Швейцария и нейното участие в Европейското съвместно предприятие за ITER и развитието на термоядрената енергия

text:
               24.1.2008

               BG

               Официален вестник на Европейския съюз

               L 20/11

         РЕШЕНИЕ НА КОМИСИЯТА
   от 22 ноември 2007 година
   за сключване на Споразумение под формата на размяна на писма между Европейската общност за атомна енергия (Евратом) и Конфедерация Швейцария (Швейцария) относно прилагането на Споразумението ITER, Споразумението относно привилегиите и имунитетите на ITER и Споразумението за широкообхватен подход по отношение на територията на Швейцария и нейното участие в Европейското съвместно предприятие за ITER и развитието на термоядрената енергия
   (2008/72/Евратом)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност за атомна енергия, и по-специално член 101, трети параграф от него,
   като взе предвид Решение 2006/976/Евратом на Съвета от 19 декември 2006 г. относно специалната програма за изпълнение на Седмата рамкова програма на Европейската общност за атомна енергия (Евратом) за дейности във връзка с ядрени изследвания и дейности по обучение (2007—2011 г.) (1),
   като взе предвид решението на Съвета от 25 септември 2006 г. относно сключването от Комисията на Споразумението за създаване на Международна организация по термоядрена енергия ITER за съвместно изпълнение на проекта ITER (Споразумение ITER), на Спогодбата за временно прилагане на Споразумението за създаване на Международна организация по термоядрена енергия ITER за съвместно изпълнение на проекта ITER и на Споразумението за привилегиите и имунитетите на Международната организация по термоядрена енергия ITER за съвместно изпълнение на проекта ITER („Споразумение за привилегиите и имунитетите на ITER“),
   като взе предвид Решение 2007/614/Евратом на Съвета от 30 януари 2007 г. за сключване от Комисията на Договор между Европейската общност за атомна енергия и правителството на Япония за съвместно изпълнение на дейностите на базата на по-широк подход в областта на изследванията на енергията от термоядрен синтез (2) („Споразумение за широкообхватен подход“),
   като взе предвид Решение 2007/198/Евратом на Съвета от 27 март 2007 г. за създаване на Европейско съвместно предприятие за ITER и развитието на термоядрената енергия и за предоставяне на предимства на същото (3) („Решение 2007/198/Евратом“),
   като взе предвид Споразумението за сътрудничество между Европейската общност за атомна енергия и Конфедерация Швейцария в областта на управляемия термоядрен синтез и физика на плазмата (4),
   като има предвид, че:

               (1)

               Споразумението ITER, Споразумението за привилегиите и имунитетите на ITER и Споразумението за широкообхватен подход се прилагат и на територията на Конфедерация Швейцария, участваща в програмата за ядрен синтез на Евратом като напълно асоциирана трета страна в съответствие с Договора за Евратом или съответно споразумение.

               (2)

               В Решение 2007/198/Евратом и приложения към него устав („устава“) се предвижда членството в съвместното предприятие на трети държави, които са сключили споразумение за сътрудничество с Евратом в областта на управляемия термоядрен синтез, което свързва техните съответни изследователски програми с програмите на Евратом, и са изразили желание да станат членове на съвместното предприятие.

               (3)

               В приложение I към устава на Швейцария вече се предоставят права за гласуване в управителния съвет на съвместното предприятие като негов член.

               (4)

               Швейцария, която има значителен принос към програмата на Евратом за изследвания в областта на термоядрената енергия, е изразила официално намерението си да стане член на съвместното предприятие за първоначален период, съвпадащ със срока на Седмата рамкова програма на Евратом.

               (5)

               В интерес на Общността е да се споразумее официално с Швейцария по отношение на прилагането на Споразумението ITER, Споразумението за привилегиите и имунитетите на ITER и Споразумението за широкообхватен подход по отношение на територията на Швейцария и условията на нейното членство в съвместното предприятие,

         РЕШИ:
   Член 1
   1.   С настоящото се одобрява от името на Общността сключването на Споразумение под формата на размяна на писма между Европейската общност за атомна енергия и Конфедерация Швейцария относно прилагането на Споразумението за създаване на Международна организация по термоядрена енергия ITER за съвместно изпълнение на проекта ITER, Споразумението за привилегиите и имунитетите на Международната организация по термоядрена енергия ITER за съвместно изпълнение на проекта ITER и Споразумението между Евратом и правителството на Япония за съвместно изпълнение на дейностите от широкообхватния подход по отношение на изследванията в областта на термоядрената енергия на територията на Конфедерация Швейцария.
   2.   Текстът на споразумението е приложен към настоящото решение като приложение I.
   Член 2
   1.   С настоящото се одобрява от името на Общността сключването на Споразумение под формата на размяна на писма между Европейската общност за атомна енергия и Конфедерация Швейцария относно членството на Швейцария в съвместното предприятие за ITER и развитието на термоядрената енергия.
   2.   Текстът на споразумението е приложен към настоящото решение като приложение II.
   Член 3
   С настоящото се упълномощава комисарят, отговарящ за научноизследователската дейност, или лице, посочено от него, да подпише от името на Общността съответните писма по членове 1 и 2.

      Съставено в Брюксел на 22 ноември 2007 година.

            За Комисията

         Janez POTOČNIK

            Член на Комисията

      (1)  ОВ L 400, 30.12.2006 г., стр. 404.

      (2)  ОВ L 246, 21.9.2007 г., стр. 32.

      (3)  ОВ L 90, 30.3.2007 г., стр. 58.

      (4)  ОВ L 242, 4.9.1978 г., стр. 2. Изменено с протокол за изменение на споразумението за сътрудничество, ОВ L 116, 30.4.1982 г., стр. 21.
   ПРИЛОЖЕНИЕ I

   СПОРАЗУМЕНИЕ
   под формата на размяна на писма между Европейската общност за атомна енергия и Конфедерация Швейцария относно прилагането на Споразумението за създаване на Международна организация по термоядрена енергия ITER за съвместно изпълнение на проекта ITER, Споразумението за привилегиите и имунитетите на Международната организация по термоядрена енергия ITER за съвместно изпълнение на проекта ITER и Споразумението между Евратом и правителството на Япония за съвместно прилагане на дейностите от широкообхватния подход по отношение на изследванията в областта на термоядрената енергия на територията на Конфедерация Швейцария
   Уважаеми г-н комисар,
   Имам честта да Ви уведомя, че швейцарските органи са взели предвид съдържанието на решението на Съвета на ЕС от 25 септември 2006 г. (12731/06) относно сключването на Споразумение за създаване на Международна организация по термоядрена енергия ITER за съвместно изпълнение на проекта ITER, както и на решението на Съвета от 30 януари 2007 г. (5455/07) за сключване на Споразумение между правителството на Япония и Европейската общност за атомна енергия (Евратом) за съвместно изпълнение на дейностите на базата на по-широк подход в областта на изследванията на енергията от термоядрен синтез.
   Конфедерация Швейцария („Швейцария“) е съгласна да прилага Споразумението за създаване на Международна организация по термоядрена енергия ITER за съвместно изпълнение на проекта ITER (Споразумение ITER, приложение I) и Споразумението между Евратом и правителството на Япония за съвместно изпълнение на дейностите на базата на по-широк подход в областта на изследванията на енергията от термоядрен синтез (Споразумение за широкообхватен подход, приложение II) на своята суверенна територия съгласно съответно член 21 от Споразумението ITER и член 26 от Споразумението за широкообхватен подход. Прилагането на тези споразумения от Швейцария представлява продължение на съществуващите ѝ ангажименти по отношение на изследванията в областта на термоядрената енергия по смисъла на член 3, параграф 3 от Споразумението за сътрудничество между Евратом и Швейцария от 14 септември 1978 г. в областта на управляемия ядрен синтез и физиката на плазмата. Освен това то представлява приложение на интензивното сътрудничество в областта на научните и техническите изследвания съгласно Споразумението за участие в седмите рамкови програми на Европейската общност и на Евратом.
   Относно прилагането на тези споразумения по отношение на Швейцария, Евратом и Швейцария са постигнали взаимно съгласие по следните точки:

               а)

               Граждани на Швейцария с пълни граждански права могат при същите условия както гражданите на държавите-членки на ЕС да бъдат:

                           —

                           номинирани от Евратом за представители в съвета на Международната организация по термоядрена енергия ITER (член 6, параграф 1 от Споразумението ITER);

                           —

                           номинирани от съвета на Международната организация по термоядрена енергия ITER за висши служители (член 6, параграф 7, буква г) от Споразумението ITER);

                           —

                           командировани от Евратом в Международната организацията по термоядрена енергия ITER (член 7, параграф 2 от Споразумението ITER);

                           —

                           наемани пряко от Международната организацията по термоядрена енергия ITER чрез назначаване от генералния директор на Международната организация по термоядрена енергия ITER (член 7, параграфи 2 и 4б от Споразумението ITER);

                           —

                           номинирани от Евратом за представители в надзорния комитет на дейностите от широкообхватния подход и в проектните комитети на дейностите от широкообхватния подход (членове 3 и 5 от Споразумението за широкообхватен подход);

                           —

                           номинирани от надзорния комитет за служители в секретариата (член 4 от Споразумението за широкообхватен подход);

                           —

                           командировани от Евратом да работят по дейностите от широкообхватния подход, т.е. като членове на екипите по проектите или като ръководители на проектите (член 6 от Споразумението за широкообхватен подход);

               б)

               В съответствие с член 12 от Споразумението ITER Швейцария е съгласна Споразумението за привилегиите и имунитетите на Международната организация по термоядрена енергия ITER за съвместно изпълнение на проекта ITER (ITER-API, приложение III) да се прилага по отношение на нея в съответствие с член 24 от ITER-API. Швейцария е съгласна също така привилегиите и имунитетите от Споразумението за широкообхватен подход да се прилагат на нейната територия в съответствие с член 13 и член 14, параграф 5 от Споразумението за широкообхватен подход.

         Приложения от I до III представляват неразделна част от настоящото писмо.
   Ако трябва да бъдат изменени Споразумението ITER, Споразумението за широкообхватен подход или ITER-API, към които има позовавания в настоящата размяна на писма, Евратом трябва да се консултира с швейцарските органи. За всяко изменение, което би се отразило върху задълженията на Швейцария, се изисква официално съгласие, преди изменението да влезе в сила за Швейцария.
   Това съгласувано разширяване на обхвата, за да бъде включена Швейцария, се прилага временно от датата на отговора на Комисията на настоящото писмо. Прилагането на настоящата размяна на писма остава временно докато швейцарският парламент разреши разширяването на обхвата на съдържанието му за Швейцария. Швейцария уведомява Евратом за приключването на швейцарската вътрешна процедура на одобрение. Датата на приемане на посоченото уведомление от Евратом представлява влизането в сила на размяната на писма. Прилагането по отношение на Швейцария на различните споразумения, посочени в настоящото писмо, приключва, ако Швейцария престане да бъде член на Европейското съвместно предприятие за ITER и развитието на термоядрената енергия.
   Евратом уведомява Международната организация по термоядрена енергия ITER и правителството на Япония за настоящото писмо относно прилагането от Швейцария на Споразумението ITER и Споразумението за широкообхватен подход.
   Искрено ваш,

      Bernhard MARFURT

         Началник на мисията на Швейцария

      ПРИЛОЖЕНИЕ I
      Споразумение за създаване на Международна организация по термоядрена енергия ITER за съвместно изпълнение на проекта ITER

            (Текстът на Споразумението за създаване на Международна организация по термоядрена енергия ITER за съвместно изпълнение на проекта ITER (1) не е възпроизведен тук)

      ПРИЛОЖЕНИЕ II
      Споразумение между Европейската общност за атомна енергия и правителството на Япония за съвместно изпълнение на дейностите на базата на по-широк подход в областта на изследванията на енергията от термоядрен синтез

            (Текстът на Споразумението между Европейската общност за атомна енергия и правителството на Япония за съвместно изпълнение на дейностите на базата на по-широк подход в областта на изследванията на енергията от термоядрен синтез (2) не е възпроизведен тук)

      ПРИЛОЖЕНИЕ III
      Споразумение за привилегиите и имунитетите на Международната организация по термоядрена енергия ITER за съвместно изпълнение на проекта ITER

            (Текстът на Споразумението за привилегиите и имунитетите на Международната организация по термоядрена енергия ITER за съвместно изпълнение на проекта ITER (3) не е възпроизведен тук)

   Уважаеми господине,
   Настоящото е въз основа на Ваше писмо от 5 ноември 2007 г., което гласи:
   „Уважаеми г-н комисар,
   Имам честта да Ви уведомя, че швейцарските органи са взели предвид съдържанието на решението на Съвета на ЕС от 25 септември 2006 г. (12731/06) относно сключването на Споразумение за създаване на Международна организация по термоядрена енергия ITER за съвместно изпълнение на проекта ITER, както и на решението на Съвета от 30 януари 2007 г. (5455/07) за сключване на Споразумение между правителството на Япония и Европейската общност за атомна енергия (Евратом) за съвместно изпълнение на дейностите на базата на по-широк подход в областта на изследванията на енергията от термоядрен синтез.
   Конфедерация Швейцария („Швейцария“) е съгласна да прилага Споразумението за създаване на Международна организация по термоядрена енергия ITER за съвместно изпълнение на проекта ITER (Споразумение ITER, приложение I) и Споразумението между Евратом и правителството на Япония за съвместно изпълнение на дейностите на базата на по-широк подход в областта на изследванията на енергията от термоядрен синтез (Споразумение за широкообхватен подход, приложение II) на своята суверенна територия съгласно съответно член 21 от Споразумението ITER и член 26 от Споразумението за широкообхватен подход. Прилагането на тези споразумения от Швейцария представлява продължение на съществуващите ѝ ангажименти по отношение на изследванията в областта на термоядрената енергия по смисъла на член 3, параграф 3 от Споразумението за сътрудничество между Евратом и Швейцария от 14 септември 1978 г. в областта на управляемия ядрен синтез и физиката на плазмата. Освен това то представлява приложение на интензивното сътрудничество в областта на научните и техническите изследвания съгласно Споразумението за участие в седмите рамкови програми на Европейската общност и на Евратом.
   Относно прилагането на тези споразумения по отношение на Швейцария, Евратом и Швейцария са постигнали взаимно съгласие по следните точки:

               a)

               Граждани на Швейцария с пълни граждански права могат при същите условия както гражданите на държавите-членки на ЕС да бъдат:

                           —

                           номинирани от Евратом за представители в съвета на Международната организация по термоядрена енергия ITER (член 6, параграф 1 от Споразумението ITER);

                           —

                           номинирани от съвета на Международната организация по термоядрена енергия ITER за висши служители (член 6, параграф 7, буква г) от Споразумението ITER);

                           —

                           командировани от Евратом в Международната организацията по термоядрена енергия ITER (член 7, параграф 2 от Споразумението ITER);

                           —

                           наемани пряко от Международната организацията по термоядрена енергия ITER чрез назначаване от генералния директор на Международната организация по термоядрена енергия ITER (член 7, параграфи 2 и 4б от Споразумението ITER);

                           —

                           номинирани от Евратом за представители в надзорния комитет на дейностите от широкообхватния подход и в проектните комитети на дейностите от широкообхватния подход (членове 3 и 5 от Споразумението за широкообхватен подход);

                           —

                           номинирани от надзорния комитет за служители в секретариата (член 4 от Споразумението за широкообхватен подход);

                           —

                           командировани от Евратом да работят по дейностите от широкообхватния подход, т.е. като членове на екипите по проектите или като ръководители на проектите (член 6 от Споразумението за широкообхватен подход);

               б)

               В съответствие с член 12 от Споразумението ITER Швейцария е съгласна Споразумението за привилегиите и имунитетите на Международната организация по термоядрена енергия ITER за съвместно изпълнение на проекта ITER (ITER-API, приложение III) да се прилага по отношение на нея в съответствие с член 24 от ITER-API. Швейцария е съгласна също така привилегиите и имунитетите от Споразумението за широкообхватен подход да се прилагат на нейната територия в съответствие с член 13 и член 14, параграф 5 от Споразумението за широкообхватен подход.

         Приложения от I до III представляват неразделна част от настоящото писмо.
   Ако трябва да бъдат изменени Споразумението ITER, Споразумението за широкообхватен подход или ITER-API, към които има позовавания в настоящата размяна на писма, Евратом трябва да се консултира с швейцарските органи. За всяко изменение, което би се отразило върху задълженията на Швейцария, се изисква официално съгласие, преди изменението да влезе в сила за Швейцария.
   Това съгласувано разширяване на обхвата, за да бъде включена Швейцария, се прилага временно от датата на отговора на Комисията на настоящото писмо. Прилагането на настоящата размяна на писма остава временно докато швейцарският парламент разреши разширяването на обхвата на съдържанието му за Швейцария. Швейцария уведомява Евратом за приключването на швейцарската вътрешна процедура на одобрение. Датата на приемане на посоченото уведомление от Евратом представлява влизането в сила на размяната на писма. Прилагането по отношение на Швейцария на различните споразумения, посочени в настоящото писмо, приключва, ако Швейцария престане да бъде член на Европейското съвместно предприятие за ITER и развитието на термоядрената енергия.
   Евратом уведомява Международната организация по термоядрена енергия ITER и правителството на Япония за настоящото писмо относно прилагането от Швейцария на Споразумението ITER и Споразумението за широкообхватен подход“.
   С настоящото имам честта да изразя съгласието на Европейската общност за атомна енергия с това писмо.
   Моля приемете, уважаеми господине, моите най-дълбоки почитания.
   От името на Европейската общност за атомна енергия,

      Janez POTOČNIK

      (1)  ОВ L 358, 16.12.2006 г., стр. 62.

      (2)  ОВ L 246, 21.9.2007 г., стр. 34.

      (3)  ОВ L 358, 16.12.2006 г., стр. 82.
   ПРИЛОЖЕНИЕ II

   СПОРАЗУМЕНИЕ
   под формата на размяна на писма между Европейската общност за атомна енергия и Конфедерация Швейцария относно членството на Швейцария в Европейското съвместно предприятие за ITER и развитието на термоядрената енергия
   Уважаеми г-н комисар,
   На 18 юли 2006 г. Конфедерация Швейцария („Швейцария“) уведоми Комисията за своя интерес към Европейското съвместно предприятие за ITER и развитието на термоядрената енергия.
   Имам удоволствието да Ви уведомя, че швейцарските органи взеха предвид съдържанието на Решение 2007/198/Евратом на Съвета от 27 март 2007 г. за създаване на Европейско съвместно предприятие за ITER и развитието на термоядрената енергия („съвместното предприятие“). По-специално, Швейцария е запозната с възможността трети държави да станат членове на съвместното предприятие, при условие че са сключили споразумения за сътрудничество с Евратом в областта на управляемия термоядрен синтез, които свързват техните съответни изследователски програми с програмите на Евратом.
   От името на Швейцария имам честта да заявя, че съгласно член 2, буква в) от горепосоченото решение на Съвета Швейцария желае да стане член на съвместното предприятие. Това членство ще бъде основа за по-нататъшното сътрудничество между Евратом и Швейцария. То ще представлява продължение на съществуващите ангажименти по отношение на изследванията в областта на термоядрената енергия по смисъла на член 3, параграф 3 от Споразумението за сътрудничество между Евратом и Швейцария от 14 септември 1978 г. в областта на управляемия ядрен синтез и физиката на плазмата. Освен това настоящото членство ще представлява приложение на интензивното сътрудничество в областта на научните и техническите изследвания, както е заявено в Споразумението за участие в седмите рамкови програми на Европейската общност и Евратом.
   Предвид готовността на Швейцария да стане член на съвместното предприятие, ще съм Ви благодарен, ако потвърдите, че следното тълкуване се споделя от Комисията, която представлява Евратом:

      Независимо от разпоредбите по член 12, параграф 2, буква а) и член 82, параграф 3, буква а) от Регламент (ЕИО, Евратом, ЕОВС) № 259/68 на Съвета от 29 февруари 1968 г. относно Правилника за длъжностните лица на Европейските общности и Условията за работа на другите служители на Европейските общности и съгласно член 10 от устава на съвместното предприятие, приложен към решението на Съвета за създаването му и разпоредбите за прилагане на Правилника за длъжностните лица от съвместното предприятие, швейцарските граждани с пълни граждански права ще могат да бъдат назначавани от директора на съвместното предприятие като служители на последното.

   Освен това бих искал да потвърдя, че като член на съвместното предприятие Швейцария ще съблюдава горепосоченото решение на Съвета за създаване на съвместното предприятие и предоставяне на предимства на същото. По-специално:

               а)

               В съответствие с член 7 от горепосоченото решение на Съвета Швейцария прилага Протокола за привилегиите и имунитетите на Европейските общности по отношение на съвместното предприятие, неговия директор и служителите му при условията, приложени към настоящата кореспонденция (приложение I);

               б)

               Швейцария предоставя на съвместното предприятие всички предимства, предвидени в приложение III към Договора за Евратом (приложение II) в рамките на официалните му дейности;

               в)

               Швейцария приема разпределението на правата на глас между членовете на управителния съвет и плащането на годишен членски внос на съвместното предприятие в съответствие с приложения I и II към устава, включен в горепосоченото решение на Съвета;

               г)

               Швейцария приема финансовия контрол по отношение на своето участие в дейностите на съвместното предприятие, предвиден в горепосоченото решение на Съвета и приложен към настоящата кореспонденция (приложение III).

         Приложения I, II и III са неразделна част от настоящото писмо.
   Ако разпоредбите на устава трябва да бъдат изменени, ще бъде поискано становището на швейцарските органи съгласно член 6, параграф 5 и член 21 от устава, приложен към гореспоменатото решение на Съвета. На практика, Швейцария подчертава, че за всяко изменение, което оказва влияние върху нейните задължения, се изисква формалното ѝ съгласие, преди изменението да влезе в сила по отношение на нея.
   Ако горепосоченото е приемливо за Комисията, имам честта да предложа настоящото писмо, заедно с отговора на Комисията по отношение на него, да представляват споразумение между Швейцария и Евратом, което временно да влезе в сила от деня на отговора на Комисията на настоящото писмо. Прилагането на настоящото споразумение остава временно до решението на швейцарския парламент относно членството на Швейцария в съвместното предприятие. Швейцария ще уведоми Евратом за приключването на швейцарските вътрешни процедури на одобрение. Датата на приемане на това уведомление от Евратом представлява влизането в сила на настоящата размяна на писма. Настоящото споразумение се сключва за срока на Седмата рамкова програма на Евратом, т.е. от 2007 до 2011 г. То ще бъде подновено с мълчаливо съгласие за срока на следващите рамкови програми на Евратом, освен ако някоя от страните прекрати споразумението поне една година преди изтичането на съответната действаща рамкова програма на Евратом.
   Искрено Ваш,

      Bernhard MARFURT

         Началник на швейцарската мисия

      ПРИЛОЖЕНИЕ I
      Протокол за привилегиите и имунитетите на Европейските общности

            (Текстът на Протокола за привилегиите и имунитетите на Европейските общности (1) не е възпроизведен тук)

      Допълнение
      Процедура за прилагане на Протокола за привилегиите и имунитетите на Европейските общности от Швейцария
      1.   Включване на Швейцария в приложното поле
      Всички позовавания в Протокола за привилегиите и имунитетите на Европейските общности (наричан по-долу „протокола“) на държави-членки се отнасят в еднаква степен и за Швейцария, освен ако в разпоредбите по-долу не е посочено друго.
      2.   Освобождаване на Европейското съвместно предприятие за ITER от облагане с косвени данъци (включително ДДС)
      Изнесените от Швейцария стоки и услуги не се облагат с швейцарски данък върху добавената стойност (ДДС). Ако стоките и услугите са предоставени на Европейското съвместно предприятие за ITER в Швейцария за официално използване от него в съответствие с член 3, параграф 2 от протокола, освобождаването от ДДС е под формата на възстановяване на платения данък. Освобождаването от ДДС се предоставя, ако фактическата покупна цена на стоките и услугите, посочена на фактурата или на равностоен документ, е на стойност поне 100 швейцарски франка (включително данъка).
      Възстановяването на ДДС се извършва при подаване на предоставените за тази цел швейцарски формуляри в Главния отдел за ДДС на Федералната данъчна администрация на Швейцария. Като правило исканията за възстановяване се обработват в рамките на три месеца след датата, на която са внесени заедно с необходимите придружителни документи.
      3.   Процедура за прилагане на правилата, свързани с персонала на Европейското съвместно предприятие за ITER
      По отношение на член 13, параграф 2 от протокола Швейцария освобождава, в съответствие с принципите на националното си законодателство, длъжностните лица и другите служители на Европейското съвместно предприятие за ITER по смисъла на член 2 от Регламент (Евратом, ЕОВС, ЕИО) № 549/69 на Съвета от 25 март 1969 г. (ОВ L 74, 27.3.1969 г., стр. 1) от федерални, кантонални и общински данъци върху заплатите, хонорарите и възнагражденията, изплатени им от Общността и обект на вътрешно облагане в нейна собствена полза.
      Швейцария не се счита за държава-членка по смисъла на точка 1 по-горе за прилагането на член 14 от протокола.
      Длъжностните лица и другите служители на Европейското съвместно предприятие за ITER и членовете на техните семейства, които са обхванати от осигурителната система, приложима към длъжностните лица и другите служители на Общността, не са длъжни да се осигуряват в швейцарската социално-осигурителна система.
      Съдът на Европейските общности има изключителна юрисдикция при уреждането на всички въпроси, свързани с отношенията между Европейското съвместно предприятие за ITER или Комисията и неговия персонал по отношение на прилагането на Регламент (ЕИО, Евратом, ЕОВС) № 259/68 на Съвета от 29 февруари 1968 г. (ОВ L 56, 4.3.1968 г., стр. 1) и другите разпоредби на общностното право относно условията на труд.

      ПРИЛОЖЕНИЕ II
      Приложение III към Договора за Евратом относно предоставянето на предимства на съвместното предприятие „Ядрен синтез за енергия“

            (Текстът на приложение III към Договора за Евратом не е възпроизведен тук)

      ПРИЛОЖЕНИЕ III
      Финансов контрол по отношение на швейцарските участници в дейностите на Европейското съвместно предприятие за ITER и развитието на термоядрената енергия
      Член 1
      Пряка комуникация
      Съвместното предприятие и Комисията комуникират пряко с всички лица или органи, установени в Швейцария и участващи в дейностите на съвместното предприятие като изпълнители по сключени договори, участници в програмите на смесеното предприятие, получатели на плащания от съвместното предприятие или бюджета на Общността или подизпълнители. Всички те могат да предоставят пряко на Комисията и на съвместното предприятие цялата съответна информация и документация, която се изисква от тях въз основа на инструментите, посочени в настоящото споразумение, както и в сключените договори или споразумения и всички решения, взети във връзка с тях.
      Член 2
      Одити
      1.   В съответствие с Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (ОВ L 248, 16.9.2002 г., стр. 1), изменен с Регламент (ЕО) № 1995/2006 на Съвета от 13 декември 2006 г. (ОВ L 390, 30.12.2006 г., стр. 1) и финансовия регламент, приет от управителния съвет на съвместното предприятие на 22 октомври 2007 г., в съответствие също така с Регламент (ЕО, Евратом) № 2342/2002 на Комисията от 23 декември 2002 г. за установяване на подробни правила за прилагането на Регламент (ЕО, Евратом) № 1605/2002 на Съвета (ОВ L 357, 31.12.2002 г., стр. 1), последно изменен с Регламент (ЕО, Евратом) № 478/2007 на Комисията от 23 април 2007 г. (ОВ L 111, 28.4.2007 г., стр. 13), както и в съответствие с другите инструменти, посочени в настоящото споразумение, в сключени договори или споразумения и взети решения, касаещи бенефициери със седалище в Швейцария, може да се предвиди провеждането от страна на служители на съвместното предприятие и Комисията или на други лица, натоварени от съвместното предприятие или Комисията, на научни, финансови, технологични или други видове одити по всяко време в помещенията на бенефициерите или техните подизпълнители.
      2.   Служителите на съвместното предприятие и Комисията и другите лица, натоварени от съвместното предприятие и Комисията, имат подходящ достъп до обекти, дейности и документи и до цялата необходима информация за извършването на тези одити, включително в електронна форма. Това право на достъп се упоменава изрично в сключените договори или споразумения за прилагане на инструментите, описани в настоящото споразумение.
      3.   Европейската сметна палата има същите права, както и Комисията.
      4.   Одитите могат да се осъществяват до пет години след изтичането на настоящото споразумение или в рамките на сключените договори или споразумения и взетите решения.
      5.   Швейцарската федерална одитна служба следва да бъде уведомена предварително за одитите, които ще бъдат проведени на швейцарска територия. Уведомяването не представлява правно условие за извършването на такива одити.
      Член 3
      Проверки на място
      1.   В рамките на настоящото споразумение Комисията (OLAF) е упълномощена да извършва проверки и инспекции на място на територията на Швейцария съгласно процедурните разпоредби на Регламент (Евратом, ЕО) № 2185/96 на Съвета от 11 ноември 1996 г.
      2.   Проверките и инспекциите на място се подготвят и извършват от Комисията в тясно сътрудничество с швейцарската федерална одитна служба или другите компетентните швейцарски органи, посочени от швейцарската федерална одитна служба, които следва да бъдат уведомени своевременно за предмета, целта и правното основание на проверките и инспекциите, за да могат да осигурят цялата необходима помощ. За тази цел в проверките и инспекциите на място могат да участват длъжностни лица от компетентните швейцарски органи.
      3.   Ако съответните швейцарски органи пожелаят, проверките и инспекциите на място могат да бъдат извършвани съвместно от Комисията и от тях.
      4.   В случай че участниците в програмата се противопоставят на проверките или инспекциите на място, швейцарските органи, действайки в съответствие с националното право, оказват необходимата помощ на инспекторите на Комисията за извършване на техните задължения при осъществяването на проверката или инспекцията на място.
      5.   Комисията информира във възможно най-кратки срокове швейцарската федерална одитна служба за всеки факт или съмнение, свързани с нередности, станали ѝ известни в хода на проверката или инспекцията на място. При всички обстоятелства Комисията е длъжна да уведоми гореспоменатия орган за резултата от такива проверки и инспекции.
      Член 4
      Информиране и консултиране
      1.   За целите на правилното прилагане на настоящото приложение компетентните органи на Швейцария и Общността обменят редовно информация и провеждат консултации по искане на една от страните.
      2.   Компетентните органи на Швейцария информират незабавно съвместното предприятие и Комисията за всякакви факти или съмнения, които са им станали известни относно нередност, свързана със сключването и изпълнението на сключените договори или споразумения при прилагане на инструментите, посочени в настоящото споразумение.
      Член 5
      Поверителност
      Информацията, предадена или придобита под някаква форма по силата на настоящото приложение, подлежи на професионална тайна и защита по същия начин, както подобна информация е защитена в швейцарското законодателство и съответните разпоредби, приложими за институциите на Общността. Такава информация може да се свежда до знанието единствено на лица от институциите на Общността, държавите-членки или Швейцария, чиито функции го изискват, и не може да се използва за други цели, освен за осигуряване на ефективна защита на финансовите интереси на договарящите се страни.
      Член 6
      Административни мерки и санкции
      Без да се засяга прилагането на швейцарското наказателно право, съвместното предприятие и Комисията могат да налагат административни мерки и санкции в съответствие с Регламент (ЕО, Евратом) № 1605/2002 на Съвета от 25 юни 2002 г. и Регламент (ЕО, Евратом) № 2342/2002 на Комисията от 23 декември 2002 г., както и с Регламент (ЕО, Евратом) № 2988/95 на Съвета от 18 декември 1995 г. относно защитата на финансовите интереси на Европейските общности.
      Член 7
      Възстановяване на дължими суми и изпълнителна сила
      Решения, взети от съвместното предприятие или Комисията в рамките на обхвата на настоящото споразумение, които създават парично задължение за субекти, които не са държави, имат изпълнителна сила в Швейцария.
      Изпълнителното основание се издава без други проверки и контрол освен проверка на автентичността на акта от страна на посочен от швейцарското правителство орган, който информира за това съвместното предприятие или Комисията. Принудителното изпълнение се осъществява в съответствие с швейцарските процедурни правила. Законността на решението, придаващо изпълнителна сила, подлежи на контрол от Съда на Европейските общности.
      Решенията на Съда на Европейските общности по силата на арбитражна клауза подлежат на изпълнение при същите условия.

   Уважаеми господине,
   Имам честта да потвърдя получаването на Вашето писмо от 5 ноември 2007 г., което гласи:
   „На 18 юли 2006 г. Конфедерация Швейцария („Швейцария“) уведоми Комисията за своя интерес към Европейското съвместно предприятие за ITER и развитието на термоядрената енергия.
   Имам удоволствието да Ви уведомя, че швейцарските органи взеха предвид съдържанието на Решение 2007/198/Евратом на Съвета от 27 март 2007 г. за създаване на Европейско съвместно предприятие за ITER и развитието на термоядрената енергия („съвместното предприятие“). По-специално, Швейцария е запозната с възможността трети държави да станат членове на съвместното предприятие, при условие че са сключили споразумения за сътрудничество с Евратом в областта на управляемия термоядрен синтез, които свързват техните съответни изследователски програми с програмите на Евратом.
   От името на Швейцария имам честта да заявя, че съгласно член 2, буква в) от горепосоченото решение на Съвета Швейцария желае да стане член на съвместното предприятие. Това членство ще бъде основа за по-нататъшното сътрудничество между Евратом и Швейцария. То ще представлява продължение на съществуващите ангажименти по отношение на изследванията в областта на термоядрената енергия по смисъла на член 3, параграф 3 от Споразумението за сътрудничество между Евратом и Швейцария от 14 септември 1978 г. в областта на управляемия ядрен синтез и физиката на плазмата. Освен това настоящото членство ще представлява приложение на интензивното сътрудничество в областта на научните и техническите изследвания, както е заявено в Споразумението за участие в седмите рамкови програми на Европейската общност и Евратом.
   Предвид готовността на Швейцария да стане член на съвместното предприятие, ще съм Ви благодарен, ако потвърдите, че следното тълкуване се споделя от Комисията, която представлява Евратом:

      Независимо от разпоредбите по член 12, параграф 2, буква а) и член 82, параграф 3, буква а) от Регламент (ЕИО, Евратом, ЕОВС) № 259/68 на Съвета от 29 февруари 1968 г. относно Правилника за длъжностните лица на Европейските общности и Условията за работа на другите служители на Европейските общности и съгласно член 10 от устава на съвместното предприятие, приложен към решението на Съвета за създаването му и разпоредбите за прилагане на Правилника за длъжностните лица от съвместното предприятие, швейцарските граждани с пълни граждански права ще могат да бъдат назначавани от директора на съвместното предприятие като служители на последното.

   Освен това бих искал да потвърдя, че като член на съвместното предприятие Швейцария ще съблюдава горепосоченото решение на Съвета за създаване на съвместното предприятие и предоставяне на предимства на същото. По-специално:

               a)

               В съответствие с член 7 от горепосоченото решение на Съвета Швейцария прилага Протокола за привилегиите и имунитетите на Европейските общности по отношение на съвместното предприятие, неговия директор и служителите му при условията, приложени към настоящата кореспонденция (приложение I);

               б)

               Швейцария предоставя на съвместното предприятие всички предимства, предвидени в приложение III към Договора за Евратом (приложение II) в рамките на официалните му дейности;

               в)

               Швейцария приема разпределението на правата на глас между членовете на управителния съвет и плащането на годишен членски внос на съвместното предприятие в съответствие с приложения I и II към устава, включен в горепосоченото решение на Съвета;

               г)

               Швейцария приема финансовия контрол по отношение на своето участие в дейностите на съвместното предприятие, предвиден в горепосоченото решение на Съвета и приложен към настоящата кореспонденция (приложение III).

         Приложения I, II и III са неразделна част от настоящото писмо.
   Ако разпоредбите на устава трябва да бъдат изменени, ще бъде поискано становището на швейцарските органи съгласно член 6, параграф 5 и член 21 от устава, приложен към гореспоменатото решение на Съвета. На практика, Швейцария подчертава, че за всяко изменение, което оказва влияние върху нейните задължения, се изисква формалното ѝ съгласие, преди изменението да влезе в сила по отношение на нея.
   Ако горепосоченото е приемливо за Комисията, имам честта да предложа настоящото писмо, заедно с отговора на Комисията по отношение на него, да представляват споразумение между Швейцария и Евратом, което временно да влезе в сила от деня на отговора на Комисията на настоящото писмо. Прилагането на настоящото споразумение остава временно до решението на швейцарския парламент относно членството на Швейцария в съвместното предприятие. Швейцария ще уведоми Евратом за приключването на швейцарските вътрешни процедури на одобрение. Датата на приемане на това уведомление от Евратом представлява влизането в сила на настоящата размяна на писма. Настоящото споразумение се сключва за срока на Седмата рамкова програма на Евратом, т.е. от 2007 до 2011 г. То ще бъде подновено с мълчаливо съгласие за срока на следващите рамкови програми на Евратом, освен ако някоя от страните прекрати споразумението поне една година преди изтичането на съответната действаща рамкова програма на Евратом“.
   Имам честта да Ви уведомя, че Евратом е съгласна с горепосоченото тълкуване на Правилника за длъжностните лица и съдържанието на настоящото писмо и да потвърдя, че Швейцария става член на съвместното предприятие, считано от датата на настоящото писмо.
   Моля приемете, уважаеми господине, моите най-дълбоки почитания.
   От името на Европейската общност за атомна енергия,

      Janez POTOČNIK

      (1)  ОВ C 321 Е, 29.12.2006 г., стр. 318.


title: 2011/571/ЕС: Решение на Европейския парламент от 10 май 2011 година относно приключването на сметките на Агенцията на Общността за контрол на рибарството за финансовата 2009 година

text:
               27.9.2011

               BG

               Официален вестник на Европейския съюз

               L 250/139

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно приключването на сметките на Агенцията на Общността за контрол на рибарството за финансовата 2009 година
   (2011/571/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията на Общността за контрол на рибарството за финансовата 2009 година,

               —

               като взе предвид доклада на Сметната палата относно окончателните годишни отчети на Агенцията на Общността за контрол на рибарството за финансовата 2009 година, придружен от отговорите на Агенцията (1),

               —

               като взе предвид препоръката на Съвета от 15 февруари 2011 г. (05892/2011 — C7-0052/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 768/2005 на Съвета от 26 април 2005 г. за създаване на Агенция на Общността за контрол на рибарството (3), и по-специално член 36 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол и становището на комисията по рибно стопанство (A7-0118/2011),

               1.

               Одобрява приключването на сметките на Агенцията на Общността за контрол на рибарството за финансовата 2009 година.

               2.

               Възлага на своя председател да предаде настоящото решение на изпълнителния директор на Агенцията на Общността за контрол на рибарството, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 1.

      (2)  ОВ L 248, 16.9.2002 г., стр. 1.

      (3)  ОВ L 128, 21.5.2005 г., стр. 1.

      (4)  ОВ L 357, 31.12.2002 г., стр. 72.


title: 2011/658/ЕС: Решение на Европейския парламент и на Съвета от 27 септември 2011 година за мобилизиране на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (EGF/2011/000 TA 2011 — техническа помощ по инициатива на Комисията)

text:
               7.10.2011

               BG

               Официален вестник на Европейския съюз

               L 263/15

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 27 септември 2011 година
   за мобилизиране на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (EGF/2011/000 TA 2011 — техническа помощ по инициатива на Комисията)
   (2011/658/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 8, параграф 2 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (наричан по-долу „ЕФПГ“) е създаден с цел да се предоставя допълнителна подкрепа на съкратените работници, които са засегнати от последиците от значими структурни промени в световната търговия, и да ги подпомага при реинтеграцията им на пазара на труда.

               (2)

               Обхватът на ЕФПГ беше разширен за подадените след 1 май 2009 г. заявления, за да се включи помощта за работниците, чието съкращаване е пряко следствие от световната финансова и икономическа криза.

               (3)

               Междуинституционалното споразумение от 17 май 2006 г. дава възможност за мобилизиране на средства от ЕФПГ в рамките на годишния таван от 500 милиона евро.

               (4)

               В Регламент (ЕО) № 1927/2006 е предвидено, че 0,35 % от максималния годишен размер могат да бъдат използвани всяка година за техническа помощ по инициатива на Комисията. По тази причина Комисията предлага да бъдат мобилизирани средства в размер на 610 000 EUR.

               (5)

               Поради това ЕФПГ следва да бъде мобилизиран за предоставяне на техническа помощ по инициатива на Комисията,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2011 година се мобилизира Европейският фонд за приспособяване към глобализацията за осигуряването на сумата от 610 000 EUR под формата на бюджетни кредити за поети задължения и на бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 27 септември 2011 година.

            За Европейския парламент

            Председател

         J. BUZEK

            За Съвета

            Председател

         M. DOWGIELEWICZ

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: Решение на Съвета от 18 февруари 2003 година за сключването на Споразумение под формата на размяна на писма между Обединеното кралство Великобритания и Северна Ирландия, от името на остров Ман, и Европейската общност за включване на остров Ман в обхвата на правната закрила на базите данни, уредена в глава III на Директива 96/9/ЕО

text:
Важна правна забележка

|

32003D0239

Официален вестник n° L 089 , 05/04/2003 стр. 0011 - 0015 специално чешко издание глава 11 том 46 стр. 164  - 164 специално испанско издание глава 11 том 46 стр. 164  - 164 специално унгарско издание глава 11 том 46 стр. 164  - 164 специално литвийско издание глава 11 том 46 стр. 164  - 164 LV.ES глава 11 том 46 стр. 164  - 164 MT.ES глава 11 том 46 стр. 164  - 164 PL.ES глава 11 том 46 стр. 164  - 164 SK.ES глава 11 том 46 стр. 164  - 164 специално словенско издание глава 11 том 46 стр. 164  - 164

		Решение на Съветаот 18 февруари 2003 годиназа сключването на Споразумение под формата на размяна на писма между Обединеното кралство Великобритания и Северна Ирландия, от името на остров Ман, и Европейската общност за включване на остров Ман в обхвата на правната закрила на базите данни, уредена в глава III на Директива 96/9/ЕО(2003/239/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Директива 96/9/ЕО на Европейския парламент и на Съвета от 11 март 1996 г. за правна закрила на базите данни [1], и по-специално член 11, параграф 3 от нея,като взе предвид предложението на Комисията [2],като има предвид, че:(1) Правото, предвидено в член 7 от Директива 96/9/ЕО, се прилага за бази данни, за които техните създатели или притежателите на права върху тях отговарят на условията за закрила съгласно член 11, параграфи 1 и 2 от същата директива.(2) Законодателството на остров Ман относно закрилата на бази данни е в съответствие с разпоредбите на Директива 96/9/ЕО и предлага закрила, която е подобна на закрилата, предвидена в глава III от нея. Остров Ман възнамерява да разшири прилагането на това законодателство по отношение на граждани на държавите-членки на Европейския съюз върху физически лица, чието постоянно местожителство е на територията на държава-членка, както и по отношение на компании и фирми, формирани в съответствие със законите на една от държавите-членки, чиито официален адрес, централна администрация или седалище на основното търговско предприятие е в рамките на държава-членка.(3) Затова законодателството на остров Ман отговаря на условията за разширяване на закрилата, предвидена в глава III на Директива 96/9/ЕО. Условията на всяка така разширена закрила не следва обаче да превишават закрилата, предвидена съгласно член 10 от Директива 96/9/ЕО.(4) Споразумението под формата на размяна на писма за разпростиране върху остров Ман на закрилата, предвидена в глава III на Директива 96/9/ЕО, следва съответно да се одобри,РЕШИ:Член 1Одобрява се от името на Общността Споразумението под формата на размяна на писма между Обединеното кралство Великобритания и Северна Ирландия, от името на остров Ман, и Европейската общност за разпростиране върху остров Ман на правната закрила на бази данни, така както е предвидено в глава III на Директива 96/9/ЕО.Текстът на Споразумението под формата на размяна на писма е изложен в приложението.Член 2Председателят на Съвета се оправомощава с настоящото да посочи упълномощен представител, който да подпише писмото до Обединеното кралство Великобритания и Северна Ирландия, за да изрази съгласието на Общността, което да е обвързващо.Съставено в Брюксел на 18 февруари 2003 година.За СъветаПредседателN. Christodoulakis[1] ОВ L 77, 27.3.1996 г., стр. 20.[2] ОВ C 331 E, 31.12.2002 г., стр. 313.--------------------------------------------------


title: Решение на Комисията от 19 август 2013 година за признаване на NEPCon, Дания, за мониторингова организация съгласно Регламент (ЕС) № 995/2010 на Европейския парламент и на Съвета за определяне на задълженията на операторите, които пускат на пазара дървен материал и изделия от дървен материал

text:
               8.4.2014

               BG

               Официален вестник на Европейския съюз

               C 103/7

         РЕШЕНИЕ НА КОМИСИЯТА
   от 19 август 2013 година
   за признаване на NEPCon, Дания, за мониторингова организация съгласно Регламент (ЕС) № 995/2010 на Европейския парламент и на Съвета за определяне на задълженията на операторите, които пускат на пазара дървен материал и изделия от дървен материал
   (2014/C 103/05)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 995/2010 на Европейския парламент и на Съвета за определяне на задълженията на операторите, които пускат на пазара дървен материал и изделия от дървен материал (1), и по-специално член 8, параграф 3 от него,
   като има предвид, че:

               (1)

               Европейската комисия получи на 22 март 2012 г. от NEPCon, Дания, заявление за признаване, в което се посочва, че възнамерява да функционира като организация за мониторинг във всички държави членки с изключение на Италия.

               (2)

               Европейската комисия потвърди получаването на заявлението на 22 март 2012 г.

               (3)

               В съответствие с член 2, параграф 5 от Делегиран регламент (ЕС) 363/2012 на Комисията от 23 февруари 2012 г. относно процедурните правила за признаването и оттеглянето на признаване на мониторингови организации, както е предвидено в Регламент (ЕС) № 995/2010 на Европейския парламент и на Съвета за определяне на задълженията на операторите, които пускат на пазара дървен материал и изделия от дървен материал (2) на 31 октомври 2012 г. Европейската комисия изпрати заявлението за обсъждане в съответните държави членки. Бяха получени коментари от Германия, Франция, Швеция и Нидерландия в рамките на законоустановения срок от един месец.

               (4)

               В съответствие с член 3 от Регламент (ЕС) № 363/2012 с електронно писмо от 28 януари 2013 г. от заявителя беше поискано да предостави допълнителна информация.

               (5)

               Заявителят предостави исканата допълнителна информация и представи преработено заявление на 7 февруари 2013 г.

               (6)

               На 14 март 2013 г. в Брюксел се проведе заседание на ръководна група към Комисията, създадена специално за оценка на заявленията на организациите за мониторинг, на което заявителят представи кандидатурата си лично.

               (7)

               В съответствие с член 3 от Регламент (ЕС) № 363/2012 с електронно писмо от 26 март 2013 г. от заявителя беше поискано да предостави допълнителна информация и да направи разяснения.

               (8)

               Заявителят представи исканата допълнителна информация и разяснения и съответно изменено заявление на 29 април 2013 г.

               (9)

               Въз основа на документите, представени от заявителя, на 20 юни 2013 г. ръководната група направи заключението, че заявлението отговаря на изискванията, посочени в член 8, параграф 2 от Регламент (ЕС) № 995/2010, и заявителят може да бъде признат от Комисията като мониторингова организация.

               (10)

               Въз основа на всички представени документни доказателства Европейската комисия направи оценка на това дали заявителят отговаря на изискванията, посочени в член 8, параграф 2 от Регламент (ЕС) № 995/2010, и счете NEPCon, Дания, Guldsmedgade 34, 1, 8000 Århus C, за отговаряща на изискванията на член 8, параграф 2 от Регламент (ЕС) № 995/2010,

         РЕШИ:
   Член 1
   NEPCon, Дания, Guldsmedgade 34, 1, 8000 Århus C, се признава за мониторингова организация в съответствие с член 8, параграф 3 от Регламент (ЕС) № 995/2010.
   Член 2
   Генералният директор на генерална дирекция „Околна среда“ е натоварен със задачата да гарантира, че заявителят и компетентните органи на всички държави членки са уведомени за настоящото решение и че това решение е незабавно публикувано на уебсайта на Комисията.

      Съставено в Брюксел на 19 август 2013 година.

            За Комисията

         Janez POTOČNIK

            Член на Комисията

      (1)  ОВ L 295, 12.11.2010 г., стр. 23.

      (2)  ОВ L 115, 27.4.2012 г., стр. 12.


title: Решение на Комисията от 22 октомври 2014 година за назначаване на титулярен член на Европейската консултативна група на потребителите за Белгия и на резервен член на Европейската консултативна група на потребителите за Обединеното кралство

text:
               28.10.2014

               BG

               Официален вестник на Европейския съюз

               C 381/4

         РЕШЕНИЕ НА КОМИСИЯТА
   от 22 октомври 2014 година
   за назначаване на титулярен член на Европейската консултативна група на потребителите за Белгия и на резервен член на Европейската консултативна група на потребителите за Обединеното кралство
   2014/C 381/05
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2009/705/ЕО на Комисията от 14 септември 2009 г. за учредяване на Европейска консултативна група на потребителите (1), и по-специално членове 4 и 5 от него,
   като има предвид, че:

               (1)

               С Решение на Комисията от 18 юли 2013 г. бяха назначени титулярни и резервни членове за тригодишен период.

               (2)

               Ако е необходимо, титулярните и резервните членове се заменят за остатъка от тригодишния период в съответствие с процедурата по член 4. Чрез дерогация от член 4, параграф 2, ако трябва да бъде заменен само един титулярен или един резервен член, представляващ националните организации на потребителите, националните органи или официалните власти предлагат двама нови кандидати, измежду които Комисията назначава един в съответствие с член 4, параграф 3.

               (3)

               Необходимо е да се назначи един титулярен член, представляващ организациите на потребителите в Белгия, и един резервен член, представляващи организациите на потребителите в Обединеното кралство, за остатъка от тригодишния период въз основа на предложенията, направени от националните органи на Белгия и Обединеното кралство,

         РЕШИ:
   Член единствен
   Следните лица се назначават за титулярен или резервен член на Европейската консултативна група на потребителите за остатъка от мандата на настоящите титулярни и резервни членове:

               Член на ЕКГП за Белгия

               Резервен член на ЕКГП за Обединеното кралство

               Joost VANDENBROUCKE

               Aodhan O’DONNELL

      Съставено в Брюксел на 22 октомври 2014 година.

            За Комисията

            от името на председателя,

         Paola TESTORI COGGI

            Генерален директор на Генерална дирекция „Здравеопазване и политика за потребителите“

      (1)  ОВ L 244, 16.9.2009 г., стр. 21.


title: Решение на Европейския парламент от 19 юни 2007 г. по искане за защита на имунитета и привилегиите на Mario Borghezio (2006/2304(IMM))

text:
12.6.2008      BG                            Официален вестник на Европейския съюз                                             C 146 E/85
                                                                                Вторник, 19 юни 2007 г.
          P6_TA(2007)0258
          Защита на имунитета и привилегиите на Mario Borghezio
          Решение на Европейския парламент от 19 юни 2007 г. по искане за защита на имунитета и при-
                                       вилегиите на Mario Borghezio (2006/2304(IMM))
          Европейският парламент,
          — като взе предвид искането на Mario Borghezio за защита на неговия имунитет във връзка с висящото
               гражданското производство към италиански съд, от 8.11.2006 г., и оповестено на пленарно заседание на
               16 ноември 2006 г.,
          — като изслуша Mario Borghezio, съгласно член 7, параграф 3 от своя правилник,
          — като взе предвид член 9 от Протокола за привилегиите и имунитетите на Европейските общности от
               8 април 1965 г. и член 6, параграф 2 от Акта от 20 септември 1976 г. относно избора на членове на
               Европейския парламент чрез всеобщи преки избори,
          — като взе предвид решенията на Съда на Европейските общности от 12 май 1964 г. и от 10 юли
               1986 г. (1),
          — като взе предвид член 6, параграф 3 и член 7 от своя правилник,
          — като взе предвид доклада на Комисията по правни въпроси (A6-0233/2007),
          1.    Взема решение да защити имунитета и привилегиите на Mario Borghezio;
          2.    Възлага на своя председател да предаде незабавно настоящото решение и доклада на водещата комисия,
          на компетентните органи на Република Италия.
          (1) Дело 101/63, Wagner срещу Fohrmann и Krier, Сборник от 1964 г., стр. 195 и дело 149/85, Wybot срещу Faure и др.,
              Сборник от 1986 г., стр. 2391.
          P6_TA(2007)0259
          Определяне, описание, представяне и етикетиране на спиртните напитки ***I
          Законодателна резолюция на Европейския парламент от 19 юни 2007 г. по предложението за
          регламент на Европейския парламент и на Съвета относно определянето, описанието, представя-
          нето и етикетирането на спиртните напитки (COM(2005)0125 — C6-0440/2005 —
                                                         2005/0028(COD))
          (Процедура на съвместно вземане на решение: първо четене)
          Европейският парламент,
          — като взе предвид предложението на Комисията до Европейския парламент и до Съвета
               (COM(2005)0125) (1),
          — като взе предвид член 251, параграф 2 и член 95 от Договора за ЕО, съгласно които предложението
               беше внесено от Комисията в Парламента (C6-0440/2005),
          — като взе предвид становището на Комисията по правни въпроси относно предложеното правно основа-
               ние,
          (1) Все още непубликувано в ОВ.


title: Решение на Съвета от 16 март 2016 година за приемане на позицията на Съвета по проекта за коригиращ бюджет № 1 на Европейския съюз за финансовата 2016 година

text:
               19.3.2016

               BG

               Официален вестник на Европейския съюз

               C 105/6

         РЕШЕНИЕ НА СЪВЕТА
   от 16 март 2016 година
   за приемане на позицията на Съвета по проекта за коригиращ бюджет № 1 на Европейския съюз за финансовата 2016 година
   (2016/C 105/04)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (1), и по-специално член 41 от него,
   като има предвид, че:

               (1)

               Бюджетът на Съюза за финансовата 2016 година беше окончателно приет на 25 ноември 2015 г. (2).

               (2)

               На 10 март 2016 г. Комисията представи предложение, съдържащо проект за коригиращ бюджет № 1 към общия бюджет за финансовата 2016 г.

               (3)

               Предвид факта, че проектът за коригиращ бюджет № 1 към общия бюджет за 2016 г. трябва да бъде приет незабавно, за да може да задоволи непосредствените и неотложни потребности от финансиране, произтичащи от големия приток на бежанци и мигранти в Съюза, е оправдано, в съответствие с член 3, параграф 3 от Процедурния правилник на Съвета, да бъде съкратен срокът от осем седмици за информиране на националните парламенти, определен в член 4 от Протокол № 1 относно ролята на националните парламенти в Европейския съюз,

         ПРИЕ НАСТОЯЩОТО РЕШЕНИЕ:
   Член единствен
   Позицията на Съвета по проекта за коригиращ бюджет № 1 на Европейския съюз за финансовата 2016 година беше приета на 16 март 2016 г.
   Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/.

      Съставено в Брюксел на 16 март 2016 година.

            За Съвета

            Председател

         A.G. KOENDERS

      (1)  ОВ L 298, 26.10.2012 г., стр. 1.

      (2)  ОВ L 48, 24.2.2016 г., стр. 1.


title: Решение на Съвета от 13 ноември 2006 година относно сключването на Споразумението между Европейската общност и Кралство Норвегия относно ревизирането на размера на финансовата вноска на Норвегия, предвиден в Споразумението между Европейската общност и Кралство Норвегия за участието на Норвегия в работата на Европейския център за мониторинг на наркотици и наркомании (ЕЦМНН)

text:
Важна правна забележка

|

32006D0914

Официален вестник n° L 349 , 12/12/2006 стр. 0047 - 0048 Официален вестник n° L 200 , 01/08/2007 стр. 0359 - 0360

		Решение на Съветаот 13 ноември 2006 годинаотносно сключването на Споразумението между Европейската общност и Кралство Норвегия относно ревизирането на размера на финансовата вноска на Норвегия, предвиден в Споразумението между Европейската общност и Кралство Норвегия за участието на Норвегия в работата на Европейския център за мониторинг на наркотици и наркомании (ЕЦМНН)(2006/914/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 152, във връзка с член 300, параграф 2, първа алинея, първо изречение и член 300, параграф 3, първа алинея от него,като взе предвид предложението на Комисията,като взе предвид становището на Европейския парламент [1],като има предвид, че:(1) В член 13 от Регламент (ЕИО) № 302/93 на Съвета от 8 февруари 1993 г. за създаване на Европейски център за мониторинг на наркотици и наркомании [2] се предвижда, че центърът трябва да бъде отворен за участие на страни извън Общността, които споделят интересите на Общността и на държавите-членки за целите и работата на центъра.(2) Споразумението между Европейската общност и Кралство Норвегия за участието на Норвегия в Европейския център за мониторинг на наркотици и наркомании [3] беше подписано на 19 октомври 2000 г. и влезе в сила на 1 януари 2001 г. В член 5 от посоченото споразумение се предвижда финансов принос от Норвегия към работата на Европейския център за мониторинг на наркотиците и наркоманиите.(3) Норвегия помоли за ревизиране на нейната финансова вноска към работата на Европейския център за мониторинг на наркотици и наркомании след разширяването на Европейския съюз.(4) Комисията договори от името на Общността споразумение с Норвегия относно ревизирането на размера на финансовия принос на Норвегия, предвиден в Споразумението между Европейската общност и Кралство Норвегия за участието на Норвегия в работата на Европейския център за мониторинг на наркотици и наркомании.(7) Парафирано на 11 ноември 2005 г., Споразумението следва да бъде одобрено,РЕШИ:Член 1Споразумението между Европейската общност и Кралство Норвегия относно ревизирането на размера на финансовия принос на Норвегия, предвиден в Споразумението между Европейската общност и Кралство Норвегия за участието на Норвегия в работата на Европейския център за мониторинг на наркотици и наркомании, се одобрява от името на Общността.Текстът на споразумението е приложен към настоящото решение.Член 2Оправомощава председателя на Съвета да посочи лицето/ата, упълномощено/и да подпише/ат споразумението с оглед обвързването на Общността.Член 3Оправомощава председателя на Съвета да посочи лицето/ата, упълномощено/и да предаде/ат дипломатическата нота, предвидена в член 3 от споразумението.Член 4Настоящото решение се публикува в Официален вестник на Европейския съюз.Съставено в Брюксел на 13 ноември 2006 година.За СъветаПредседателE. Tuomioja[1] Становище, произнесено на 24 октомври 2006 г. (все още непубликувано в Официален вестник).[2] ОВ L 36, 12.2.1993 г., стр. 1. Регламент, последно изменен с Регламент (ЕО) № 1651/2003 (ОВ L 245, 29.9.2003 г., стр. 30).[3] ОВ L 257, 11.10.2000 г., стр. 24.--------------------------------------------------


title: 2012/353/ЕС: Решение на Съвета от 22 юни 2012 година относно подписване от името на Европейския съюз на Споразумение между Европейския съюз и Република Молдова за изменение на Споразумението между Европейската общност и Република Молдова за улесняване на издаването на визи

text:
               4.7.2012

               BG

               Официален вестник на Европейския съюз

               L 174/4

         РЕШЕНИЕ НА СЪВЕТА
   от 22 юни 2012 година
   относно подписване от името на Европейския съюз на Споразумение между Европейския съюз и Република Молдова за изменение на Споразумението между Европейската общност и Република Молдова за улесняване на издаването на визи
   (2012/353/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               Споразумението между Европейската общност и Република Молдова за улесняване на издаването на визи (1) влезе в сила на 1 януари 2008 г.

               (2)

               На 11 април 2011 г. Съветът упълномощи Комисията да започне преговори с Република Молдова за изменение на споменатото Споразумение между Европейската общност и Република Молдова за улесняване на издаването на визи. Преговорите приключиха успешно с парафирането на Споразумение между Европейския съюз и Република Молдова за изменение на Споразумението между Европейската общност и Република Молдова за улесняване на издаването на визи („Споразумението“) на 22 март 2012 г.

               (3)

               Споразумението следва да бъде подписано, при условие че то бъде сключено.

               (4)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (2); следователно Обединеното кралство не участва в неговото приемане и не е обвързано от него, нито от неговото прилагане.

               (5)

               Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (3); следователно Ирландия не участва в неговото приемане и не е обвързана от него, нито от неговото прилагане.

               (6)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Подписването на Споразумението между Европейския съюз и Република Молдова за изменение на Споразумението между Европейската общност и Република Молдова за улесняване на издаването на визи се разрешава от името на Съюза при условие на сключването на посоченото споразумение (4).
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) споразумението от името на Съюза.
   Член 3
   Настоящото решение влиза в сила в деня на приемането му.

      Съставено в Люксембург на 22 юни 2012 година.

            За Съвета

            Председател

         M. VESTAGER

      (1)  ОВ L 334, 19.12.2007 г., стр. 169.

      (2)  ОВ L 131, 1.6.2000 г., стр. 43.

      (3)  ОВ L 64, 7.3.2002 г., стр. 20.

      (4)  Текстът на споразумението ще бъде публикуван заедно с решението за сключването му.


title: Решение (ЕС) 2016/944 на Съвета от 6 юни 2016 година относно сключването на Споразумение за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна

text:
               15.6.2016

               BG

               Официален вестник на Европейския съюз

               L 157/19

         РЕШЕНИЕ (ЕС) 2016/944 НА СЪВЕТА
   от 6 юни 2016 година
   относно сключването на Споразумение за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 172 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               В съответствие с Решение 2006/700/ЕО на Съвета (2) на 9 септември 2006 г. беше подписано Споразумение за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна (3) (споразумението), което беше обвързано с условието за сключване на споразумението на по-късна дата.

               (2)

               Със Споразумението се цели да бъде насърчено, улеснено и укрепено сътрудничеството между страните в областта на гражданската глобална спътникова навигация.

               (3)

               Позицията на Съюза в рамките на комитета, създаден в съответствие с член 14 от споразумението (комитетът), трябва да бъде приета от Съвета по предложение на Комисията, тъй като комитетът има право да приема актове с правни последици или решения, с които се прекратява прилагането на споразумението.

               (4)

               В допълнение, по отношение на въпроси от компетентността на комитета, които нямат правни последици, Комисията следва да координира позицията на Съюза с държавите членки.

               (5)

               Споразумението следва да бъде одобрено от името на Европейския съюз,

         ПРИЕ НАСТОЯЩОТО РЕШЕНИЕ:
   Член 1
   Споразумението за сътрудничество в областта на гражданската глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, се одобрява от името на Европейския съюз (4).
   Член 2
   Председателят на Съвета посочва лицето, упълномощено да изпрати от името на Европейския съюз нотификацията, предвидена в член 18, параграф 1 от споразумението, за да изрази съгласието на Европейския съюз за обвързване със споразумението (5) и да направи следната нотификация:

      „Като следствие от влизането в сила на Договора от Лисабон на 1 декември 2009 г. Европейският съюз заменя Европейската общност и е неин правоприемник, като от тази дата упражнява всички права и поема всички задължения на Европейската общност. Следователно позоваванията на „Европейската общност“ се считат за позовавания на „Европейския съюз“ в текста на споразумението.“

   Член 3
   Настоящото решение влиза в сила в деня на приемането му.

      Съставено в Люксембург на 6 юни 2016 година.

            За Съвета

            Председател

         H.G.J. KAMP

      (1)  Одобрение от 10 май 2016 г. (все още непубликувано в Официален вестник).

      (2)  Решение 2006/700/ЕО на Съвета от 1 септември 2006 г. относно подписването от Общността на Споразумението за сътрудничество относно Гражданска глобална навигационна сателитна система (ГНСС) между Европейската общност и нейните държави-членки, от една страна, и Република Корея, от друга страна (ОВ L 288, 19.10.2006 г., стр. 30).

      (3)  Споразумение за сътрудничество относно Гражданска глобална навигационна спътникова система (ГНСС) между Европейската общност и нейните държави-членки, от една страна, и Република Корея, от друга страна (ОВ L 288, 19.10.2006 г., стр. 31).

      (4)  Текстът е публикуван в ОВ L 288, 19.10.2006 г., стр. 31 заедно с решението за подписването му.

      (5)  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.


title: Решение на Съвета от 20 декември 2005 година за изменение на Решение 2001/264/ЕО за приемане на разпоредбите относно сигурността на Съвета

text:
Важна правна забележка

|

32005D0952

Официален вестник n° L 346 , 29/12/2005 стр. 0018 - 0023 Официален вестник n° L 175 , 29/06/2006 стр. 0316 - 0321

		20051220Решение на Съветаот 20 декември 2005 годиназа изменение на Решение 2001/264/ЕО за приемане на разпоредбите относно сигурността на Съвета(2005/952/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаването на Европейската общност, и по-специално член 207, параграф 3 от него,като взе предвид Решение 2004/338/ЕО, Евратом на Съвета от 22 март 2004 г. за приемане на процедурния правилник на Съвета [1], и по-специално член 24 от него,като има предвид, че:(1) Член 2, параграф 1 от Решение 2001/264/ЕО [2] предвижда, че генералният секретар/върховен представител трябва да вземе подходящи мерки, за да се осигури, че когато се третира класифицирана информация на ЕС, се спазват регламентите за сигурност на Съвета в рамките на Генералния секретариат на Съвета (ГСС) и, inter alia, от външните изпълнители на ГСС.(2) Член 2, параграф 2 от Решение 2001/264/ЕО предвижда, че държавите-членки трябва да вземат подходящи мерки в съответствие с националните мерки, за да се осигури, че когато се третира класифицирана информация на ЕС, регламентите на Съвета за сигурност се спазват в рамките на техните служби и сгради, inter alia, от външните изпълнители на държавите членки.(3) Понастоящем Решение 2001/264/ЕО не включва елементи за това как неговите основни принципи и минимални стандарти трябва да се прилагат, където ГСС възлага с договор на външни субекти задачи, които включват, свързани са и/или съдържат класифицирана информация на ЕС.(4) Затова е необходимо да се добавят специални общи минимални стандарти в тази връзка към Решение 2001/264/ЕО.(5) Тези общи минимални стандарти трябва също да бъдат спазвани от държавите- членки за мерките, които трябва да бъдат взети в съответствие с националните мерки, когато те възлагат с договор задачи, които включват, свързани са и/или съдържат класифицирана информация на ЕС, на външни субекти, посочени в член 2, параграф 2 от Решение 2001/264/ЕО.(6) Тези общи минимални стандарти трябва да се прилагат, без да се засягат съответните актове, по-специално Директива 2004/18/ЕО [3], Регламент (ЕО, Евратом) № 1605/2002 [4] и правилата за неговото прилагане и Споразумението на СТО за обществените поръчки (СДП),РЕШИ:Член 1Към част I, точка 8 от приложението към Решение 2001/264/ЕО се добавя следното изречение:"Такива минимални стандарти трябва също да включват минимални стандарти, които трябва да се прилагат, когато ГСС възлагат с договор задачи, които включват, свързани са и/или съдържат класифицирана информация на ЕС, на промишлени или други икономически субекти: тези общи минимални стандарти се съдържат в част II, раздел ХIII."Член 2Текстът от приложението към настоящото решение се добавя към част II, раздел ХIII от приложението към Решение 2001/264/ЕО.Член 3Настоящото решение влиза в сила в деня на публикуването му в Официален вестник на Европейския съюз.Съставено в Брюксел на 20 декември 2005 година.За СъветаПредседателM. Beckett[1] ОВ L 106, 15.4.2004 г., стр. 22. Решение, изменено с Решение 2004/701/ЕО, Евратом (ОВ L 319, 20.10.2004 г., стр. 15).[2] ОВ L 101, 11.4.2001 г., стр. 1. Решение, последно изменено с Решение 2005/571/ЕО (ОВ L 193, 23.7.2005 г., стр. 31).[3] Директива 2004/18/ЕО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, услуги и доставки (ОВ L 134, 30.4.2004 г., стр. 114).[4] Регламент на Съвета (ЕО, Евратом) № 1605/2002 от 25 юни 2002 г. за Финансовия регламент, приложим за общия бюджет на Европейските общности (ОВ L 248, 16.9.2002 г., стр. 1).--------------------------------------------------20051220ПРИЛОЖЕНИЕ"РАЗДЕЛ ХIIIОБЩИ МИНИМАЛНИ СТАНДАРТИ ЗА ПРОМИШЛЕНА СИГУРНОСТ1. Настоящият раздел третира аспектите, свързани със сигурността на промишлените дейности, които са единствени по рода си за договарянето и възлагането на договори, възлагащи задачи, включващи, свързани със и/или съдържащи класифицирана информация на ЕС, и тяхното изпълнение от промишлени или други икономически субекти, включително пускането или достъпа до класифицирана информация на ЕС по време на процедурата за възлагане на обществена поръчка (офертния период и преговорите преди сключването на договор).ОПРЕДЕЛЕНИЯ2. За целите на настоящите общи минимални стандарти се прилагат определенията, дадени по-долу:а) "класифициран договор": всеки договор за доставка на продукти, извършване на строителство или предоставяне на услуги, изпълнението на който изисква или включва достъп до или генериране на класифицирана информация на ЕС;б) "класифициран договор за подизпълнение": договор, сключен от изпълнител с друг изпълнител (т.е. подизпълнителя) за доставка на стоки, извършване на строителство или предоставяне на услуги, изпълнението на който изисква или включва достъп до или произвеждане на класифицирана информация на ЕС;в) "изпълнител": физическо или юридическо лице, имащо договорна правоспособност;г) "назначен орган за сигурност (НОС)": орган, отговарящ пред националния орган за сигурност на държава-членка на ЕС, който отговаря за информирането на промишлени или други икономически субекти за националната политика по всички въпроси на промишлената сигурност и за предоставянето на указания и помощ при нейното прилагане. Функцията на назначения орган по сигурността може да бъде изпълнявана от националния орган по сигурността;д) "разрешително за сигурност на съоръжение (РСС)": административно решение на назначения орган по информационната сигурност/националния орган по сигурността, че от гледна точка на сигурността дадено съоръжение може да предостави адекватна защита на сигурността на класифицирана информация на ЕС на определено класификационно ниво на сигурността и неговия персонал, който изисква достъп до класифицирана информация на ЕС, има подходящото разрешение по отношение на сигурността и е инструктиран относно съответните изисквания за сигурност, необходими за достъпа и защитата на класифицираната информация на ЕС;е) "промишлен или друг икономически субект": субект, занимаващ се с доставянето на стоки, извършване на строителство или предоставянето на услуги; това може да обхваща субекти от промишления, търговския, или сектора на услугите, както и научния, образователния и развойния сектор;ж) "промишлена сигурност": прилагането на защитни мерки и процедури за предотвратяване, откриване или възстановяване от загуба или компрометирането на класифицирана информация на ЕС, третирана от изпълнител или подизпълнител в преговори преди сключване на договори и в договори;з) "национален орган по сигурността": правителственият орган на държава членка на ЕС с главна отговорност за защитата на класифицирана информация на ЕС;и) "общо класификационно ниво на сигурност на даден договор": определяне на класификационно ниво на сигурност на целия договор въз основа на класификацията на информацията и/или материалите, които могат или трябва да бъдат, или могат да бъдат произведени, пускани или до които може да се осъществи достъп до който и да е елемент от цялостния договор. Общото класификационно ниво на сигурност на даден договор не може да бъде по-ниско от най-високото класификационно ниво на който и да е от неговите елементи, но може да бъде по-високо поради съвкупния ефект;й) "приложение за аспектите, свързани със сигурността"(ПАСС): набор от специални договорни условия, издадени от възложителя, който представлява неразделна част от даден класифициран договор, включващ достъп до или произвеждане на класифицирана информация на ЕС, който дефинира изискванията за сигурност или тези елементи на договора, които изискват защита на сигурността;к) "наръчник за класификационното ниво на сигурността": документ, който описва елементите на програма или договор, които са класифицирани, определяйки приложимите класификационни нива на сигурност. Наръчникът за класификационното ниво на сигурност може да бъде разширяван през целия период на програмата или договора и елементите на информацията могат да бъдат прекласифицирани или да преминат в по-ниско ниво на сигурност. Наръчникът за класификационното ниво на сигурност трябва да бъде част от приложението за за аспектите, свързани с сигурността (ПАСС).ОРГАНИЗАЦИЯ3. Генералният секретариат на Съвета (ГСС) може да възложи с договор задачи, които включват, свързани са и/или съдържат класифицирана информация на ЕС, на промишлени или други икономически субекти, регистрирани в дадена държава членка.4. ГСС трябва да осигури спазването на всички изисквания, произтичащи от тези минимални стандарти, когато се възлагат класифицирани договори.5. Всяка държава членка трябва да осигури нейният национален орган за сигурност да има подходящи структури за прилагане на тези минимални стандарти по промишлена сигурност. Те могат да включват един или повече назначени органи за сигурност.6. Главната отговорност за защита на класифицираната информация на ЕС в рамките на промишлените и други икономически субекти се носи от тяхното ръководство.7. Когато се възлага договор или поддоговор, който попада в обхвата на тези минимални стандарти, ГСС и/или националният орган за сигурност/назначеният орган за сигурност, както е подходящо, незабавно следва да уведоми националния орган за сигурност/назначения орган за сигурност на държавата членка, в която е регистриран изпълнителят или подизпълнителят.КЛАСИФИЦИРАНИ ДОГОВОРИ8. Класификационните нива на сигурност на класифицираните договори трябва да вземат предвид следните принципи:а) ГСС определя, както е подходящо, аспектите на договора, които изискват защита и последваща класификация за ниво на сигурност; когато прави това, ГСС трябва да вземе предвид първоначалното класификационно ниво на сигурност, определено от създателя на информацията, генерирана преди възлагането на договора;б) общото класификационно ниво на информационна сигурност на договора не може да бъде по-ниско от най-високото класификационно ниво на който и да е от неговите елементи;в) класифицираната информация на ЕС, произведена по договорни дейности, се класифицира съгласно Наръчника за класификационното ниво на сигурност;г) когато е подходящо, ГСС отговаря за промяната на общото класификационно ниво на сигурност на договора или на класификационното ниво на сигурност на който и да е от неговите елементи, в консултация със създателя на информацията, и за информирането на всички заинтересувани страни;д) класифицираната информация, дадена на изпълнителя или подизпълнителя или произведена по договорна дейност, не трябва да се използва за цели, различни от тези, определени от класифицирания договор, и не трябва да бъде оповестявана на трети страни без предварителното писмено съгласие на нейния създател.9. Националните органи за сигурност/назначените органи за сигурност на държавите членка отговарят за осигуряването на вземането на всички подходящи мерки от изпълнителите и подизпълнителите, на които са възложени класифицирани договори, обхващащи информация, класифицирана като CONFIDENTIEL UE или SECRET UE, за опазването на такава ЕС класифицирана информация, дадена на тях или генерирана от тях при изпълнението на класифицирания договор съгласно националните закони и регламенти. Неспазването на изискванията за сигурност може да доведе до прекратяване на договора.10. Всички промишлени и други икономически субекти, участващи в класифицирани договори, които включват достъп до информация, класифицирана като CONFIDENTIEL UE или SECRET UE, трябва да притежават "Разрешително за сигурност на съоръжение" (РИСС) на национално ниво. РИСС се дава от националния орган за сигурност/назначения орган за сигурност на държавата членка, за да потвърди, че съоръжението може да предостави и гарантира адекватна защита на сигурността на класифицирана информация на ЕС на подходящото класификационно ниво на информационна сигурност.11. Националният орган за сигурност/назначеният орган за сигурност отговаря за даването в съответствие с неговите национални регламенти на разрешение за сигурност на персонала (РИСП) на всички лица, наети в промишлени или други икономически субекти, регистрирани в посочената държава членка, чиито задължения изискват достъп до информация на ЕС, класифицирана като CONFIDENTIEL UE или SECRET UE, предмет на класифициран договор.12. Класифицираните договори трябва да съдържат "Клауза за аспектите, свързани с информационната сигурност", както е определено в точка 2, буква й). Клаузата за аспектите, свързани със сигурността трябва да предвижда "Наръчник за класификационното ниво на сигурност".13. Преди започването на преговорите по даден класифициран договор ГСС се свързва с националния орган за сигурност/назначения орган за сигурност на държавите членки, в които са регистрирани съответните промишлени или други икономически субекти, за да получи информация, че те притежават валиден РИСС, подходящ за класификационното ниво на сигурност на договора.14. Възложителят не трябва да сключва класифициран договор с предпочитан участник в търга, преди да е получил валиден сертификат РСС.15. Освен ако не се изисква от националните закони и регламенти на държавите членки, РСС не се изисква за договори, съдържащи информация, класифицирана като RESTREINT UE.16. В случай на търгове във връзка с класифицирани договори поканите за участие в процедура по възлагане трябва да съдържат условие, изискващо участникът в процедурата, който не представи оферта или който не е избран, да върне всички документи в рамките на определен период от време.17. Може да се наложи даден изпълнител да води преговори за класифицирани договори с подизпълнители на различни нива. Изпълнителят отговаря да осигури всички договорени дейности с подизпълнители да се изпълняват в съответствие с общите минимални стандарти, предвидени в настоящия раздел. Изпълнителят обаче не трябва да дава на даден подизпълнител класифицирана информация или материали на ЕС без предварителното писмено съгласие на създателя им.18. Условията, при които изпълнителят може да възлага изпълнението на договор за подизпълнение, трябва да бъдат определени в търга и в договора. Поддоговор не може да бъде възлаган на икономически субекти, които са регистрирани в държави, които не са членки на ЕС, без изричното писмено разрешение на ГСС.19. През целия период на договора спазването на всички негови разпоредби, свързани със сигурността, ще бъдат следени от имащите отношение национални органи за сигурност/назначени органи за сигурност, съгласувано с ГСС. Уведомяването за инциденти във връзка със сигурността трябва да става в съответствие с разпоредбите, предвидени в част II, раздел Х от тези регламенти за сигурността. Промяната или отмяната на РИСС трябва незабавно да бъде съобщавана на ГСС и на всеки национален орган за сигурност/назначен орган за сигурност, който е бил уведомен за РИСС.20. Когато даден класифициран договор или класифициран поддоговор се прекратява, ГСС и/или националният орган за сигурност/назначеният орган за сигурност, както е уместно, незабавно уведомява националния орган за сигурност/назначения орган за сигурност на държавите членки, в които е регистриран изпълнителят или подизпълнителят.21. Общите минимални стандарти, предвидени в настоящия раздел, трябва да продължат да бъдат спазвани и поверителността на класифицираната информация трябва да се поддържа от изпълнителите и подизпълнителите след прекратяването и приключването на класифицирания договор или поддоговор.22. Специални разпоредби за освобождаването от класифицирана информация в края на договора ще бъдат предвидени в Клаузата за аспектите, свързани със сигурността или в други имащи отношение разпоредби, определящи изискванията за сигурност.ПОСЕЩЕНИЯ23. Посещения от персонал на ГСС в промишлени или други икономически субекти в държави членки, изпълняващи класифицирани договори, трябва да бъдат организирани със съответния национален орган за сигурност/назначен орган за сигурност. Посещенията от служители на промишлени или други икономически субекти в рамките на класифициран договор ЕС трябва да бъдат организирани между съответните национални органи за сигурност/назначени органи за сигурност. Националните органи за сигурност/назначените органи, участващи в класифициран договор на ЕС, може да се споразумеят за процедура, с която посещенията на служителите на промишлени или друг икономически субекти могат да бъдат организирани директно.ПРЕДАВАНЕ И ТРАНСПОРТИРАНЕ НА КЛАСИФИЦИРАНА ИНФОРМАЦИЯ НА ЕС24. По отношение на предаването на класифицирана информация на ЕС трябва да се прилагат разпоредбите на част II, раздел VII и, където е подходящо — на раздел ХI от посочените регламенти за информационна сигурност. За да се допълнят такива разпоредби, ще се прилагат всякакви съществуващи процедури, които са в сила между държавите членки.25. Международният транспорт на класифициран материал на ЕС, свързан с класифицирани договори, се извършва съгласно националните процедури на държавите-членки. Следните принципи ще се прилагат, когато се проучват мерките за сигурност за международния транспорт:а) информационната сигурност се осигурява на всички етапи по време на транспорта и при всички обстоятелства, от пункта на произход до крайното местоназначение;б) степента на защита, дадена на дадена пратка, се определя от най-високото класификационно ниво на сигурност на материала, който се съдържа в нея;в) където е подходящо, за фирмите, предоставящи транспорт, се получава Разрешително за сигурност на съоръжение. В подобни случаи персоналът, обработващ пратката, трябва да има документ за съответното ниво на сигурност в съответствие с общите минимални стандарти, предвидени в настоящия раздел;г) пътуванията се извършват от пункт до пункт, доколкото е възможно, и се приключват колкото е възможно по-бързо, доколкото позволяват обстоятелствата;д) когато е възможно, маршрутите трябва да бъдат само през държави-членки на ЕС. Маршрути през държави, които не са членки на ЕС, трябва да се използват само когато са оторизирани от националния орган за сигурност/назначения орган за сигурност на държавите както на изпращача, така и на получателя;е) преди всякакво движение на класифициран материал на ЕС трябва да бъде изготвен транспортен план от изпращача и същият следва да бъде одобрен от съответните национални органи за сигурност/назначени органи за сигурност."--------------------------------------------------